**LIDLOVA SOLARNA ELEKTRANA U LAPOVU POČELA SA RADOM**

**U Lidlovom logističkom centru u Lapovu počela je sa radom solarna elektrana koju čini 10.000 kvadratnih metara solarnih panela, sa ukupnom** **snagom od 999,78 kWp (kilovat-pik). Čak 35-37% električne energije, koja je neophodna za redovno funkcionisanje Lidlovog logističkog centra u Lapovu, sada se generiše putem ovih solarnih panela. Korišćenje obnovljivih resursa u proizvodnji električne energije važan je deo Lidlove strategije održivog poslovanja, pre svega u nastojanjima za smanjenje klimatskih promena, stoga se kompanija u svojim projektima gradnje opredeljuje, između ostalog, i za korišćenje solarnih panela.**

Lidlov logistički centar u Lapovu je, kao primer „zelene“ gradnje, nagrađen i prestižnim LEED Platinum sertifikatom, kao potvrdom truda kompanije, koja tokom celog postupka planiranja, gradnje i upotrebe objekta vodi računa o raznovrsnim uticajima na životnu sredinu. Uvedeni su i sistemi za uštedu vode, koji koriste i kišnicu kao tehničku vodu, dok se za osvetljenje koristi LED rasveta sa mogućnošću dimovanja radi dodatne uštede energije, uz maksimalno moguće korišćenje prirodnog osvetljenja koji pruža dodatni konfor zaposlenima.

Krovove četiri Lidlove prodavnice takođe pokrivaju postavljene solarne elektrane, a one se nalaze u Negotinu, Senti, Prokuplju i novosadskom naselju Liman. Snaga svake od tih solarnih elektrana iznosi 160kWp, koje proizvodi po 350 solarnih panela visokog kvaliteta. Na ovaj način će se obezbeđivati ušteda električne energije koja se crpi iz mreže za 35% u odnosu na ukupnu mesečnu potrošnju jednog objekta. Dodatno, kod projektovanja i izgradnje prodavnica, koriste se najsavremeniji i održivi materijali gde se posebno vodi računa o energetskoj efikasnosti objekata.

Pored toga što štedi značajne količine energije, kompanija Lidl Srbija koristi isključivo energiju koja potiče iz obnovljivih izvora u svim svojim prodavnicama, upravnoj zgradi i dva logistička centra. Potpisivanjem „**ZelEPS**“ ugovora sa Elektroprivredom Srbije 1. maja 2021. godine, Lidl je postao prvi maloprodajni diskontni lanac u zemlji koji se u potpunosti snabdeva zelenom energijom.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)